Μελέτη πλημμυρικής επικινδυνότητας του ποταμού Έβρου με Γ.Σ.Π. (QGIS) και το HEC-RAS:
Creators: name: Νησωτάκη, Μαριάννα Γεωργίου
Publisher: name: Aristotle University of Thessaloniki
Year: 2014
Subjects: Πλημμύρες
Επικινδυνότητα
Έβρος
Floods
Risk
Evros river

description: Η παρούσα διπλωματική εργασία έχει στόχο τη μελέτη πλημμυρικής επικινδυνότητας στη λεκάνη απορροής του ποταμού Έβρου, για το τμήμα του από τα σύνορα με τη Βουλγαρία, κοντά στο χωριό Ορμένιο, μέχρι τις εκβολές του στο Αιγαίο πέλαγος. Η ανάγκη μελέτης και προστασίας της παραποτάμιας περιοχής του Έβρου προέρχεται εδώ και αρκετά χρόνια από τις επαναλαμβανόμενες και καταστροφικές πλημμύρες που λαμβάνουν χώρα στην περιοχή και προκαλούν πολλά προβλήματα στους οικισμούς και στις αγροτικές εκτάσεις λόγω αδυναμίας της κοίτης του ποταμού να παραλάβει μεγάλες πλημμυρικές απορροές. Σημαντική παράμετρος στη διαχείριση αυτών των καταστάσεων αποτελεί η διεθνής υπόσταση του ποταμού Έβρου, που απαιτεί την συνεργασία της Ελλάδας, της Βουλγαρίας και της Τουρκίας για τη λήψη μέτρων και κοινών δράσεων για την πρόληψη των πλημμυρών στην περιοχή και κατ’ επέκταση για την αντιμετώπιση των προβλημάτων. Για το σκοπό αυτό, χρησιμοποιήθηκαν δύο λογισμικά, το Quantum GIS και το HEC-RAS, με τα οποία επιτεύχθηκε η προσομοίωση του υδατορρεύματος. Το Quantum GIS αποτελεί ένα εργαλείο που αναλύει και επεξεργάζεται χωρικά δεδομένα ενώ το HEC-RAS είναι ένα ειδικό λογισμικό υδραυλικής προσομοίωσης υδατορρευμάτων. Έτσι, η προετοιμασία των δεδομένων έγινε αρχικά στο QGIS, με την εύρεση 110 νέων διατομών στο ψηφιακό μοντέλο εδάφους και έπειτα ακολούθησε η εισαγωγή των γεωμετρικών στοιχείων τους στο HEC-RAS. Όσον αφορά στα υδρολογικά δεδομένα, που απαιτήθηκαν για την προσομοίωση, χρησιμοποιήθηκαν στοιχεία από παλιότερες έρευνες, εξαιτίας της έλλειψης νέων δεδομένων. Κατ’ επέκταση έγινε χρήση των πλημμυρικών παροχών που είχαν εκτιμηθεί σε αυτές τις μελέτες. Μ’ αυτόν τον τρόπο, ήταν ευκολότερη και η σύγκριση των αποτελεσμάτων των μελετών. Η προσομοίωση ορίστηκε να γίνει για μόνιμη μικτή ροή με οριακή συνθήκη κανονικού βάθους (normal depth), όπου προσδιορίστηκαν οι κλίσεις κατάντη και ανάντη του υδατορρεύματος. Μετά την επιτυχή εκτέλεση των υδραυλικών υπολογισμών, τα εξαγόμενα αποτελέσματα συγκρίθηκαν με τα αποτελέσματα προηγούμενων μελετών, ώστε να επισημανθούν οι αλλαγές στη μορφολογία του ποταμού και στις στάθμες ύδατος από την διόδευση των ίδιων πλημμυρικών παροχών μετά την πάροδο 15 χρόνων, καταλήγοντας στις περιοχές που χαρακτηρίζονται από ιδιαίτερα μεγάλη πλημμυρική επικινδυνότητα.
description: The present master thesis investigates the flood risk in the basin of the river Evros and specifically for the Greek part, from the borders with the country Bulgaria near the village Ormenio, until the end of the river in the Aegean Sea. The need for further research and protection of the basin of river Evros comes from the recurrent and destructive floods that take place in the region for many years and cause many problems to the surrounded settlements and the agricultural area due to the weakness of the riverbed to receive the flood outflow. A significant parameter for the management of these situations is the international status of river Evros, that demands the cooperation of Greece, Bulgaria and Turkey for the adoption of measures and joint actions in order to prevent from flooding in the region and thereby to find solutions to the problem. For that reason, two different software packages were used for the simulation of the river, Quantum GIS and HEC-RAS. Quantum GIS is a tool that analyzes and process spatial data and HEC-RAS is special software for hydraulic simulations of river basins. Hence, the data preparation started initially with QGIS in order to find 110 new cross sections by using a digital elevation model and afterwards introduce the new geometric data to HEC-RAS. Regarding the hydrological data needed for the simulation, they were founded from previous studies because of the lack of new one. Thus, in the present thesis, the flood outflows used had been assessed in those previous studies. So, it was easier and more convenient the comparison of the results of the studies. The simulation of the river was set for permanent mixed flow with boundary condition of normal depth defining the downstream and upstream slopes of the stream. After the successful execution of the hydraulic calculations, the results obtained were compared with the results of the previous studies in order to identify changes in river morphology but also in water levels investigating the same flood flow after 15 years and explore the areas characterized by particularly high flood risk.